
NAVODILA ZA IDELAVO SEMINARSKE NALOGE PO MEDNARODNIH STANDARDIH ISO

Med pisanjem seminarskih ali raziskovalnih nalog,  pridobivamo podatke iz objavljenih in dostopnih virov. Pomembno je, da vedno navedemo kje smo ta podatek dobili. V nasprotnem primeru gre pri takem izdelku, kjer viri niso navedeni za plagiat[footnoteRef:1]. V Slovarju slovenskega knjižnega jezika je beseda opredeljena kot »kar je prepisano, prevzeto od drugod, objavljeno, prikazano kot lastno...«(SSKJ, 1994, str. 847). V praksi to pomeni, da je nekdo podatke prepisal na primer iz učbenika, in jih v svoji raziskovalni nalogi predstavil kot svoje delo. Če avtorja plagiata enkrat odkrijejo, le-ta ne uživa več zaupanja in kredibilnosti. [1:  Plagiat je v Slovarju slovenskega knjižnega jezika opredeljen kot - kar je prepisano, prevzeto od drugod in objavljeno, prikazano kot lastno (SSKJ, 1994, str. 847).] 

[bookmark: _Toc308685647]Ko citiramo vire, bralce obveščamo kje si lahko prebere več o obravnavani temi. Ko navajamo vire, se moramo držati nekaterih pravil. Načinov navajanja je veliko, skoraj vsaka stroka se poslužuje svojega.. Pomembno se je dosledno držati enega načina, ter da navedemo vse bistvene bibliografske podatke, ki so pomembni za identifikacijo vira (priimek, ime avtorja, naslov, letnica izida, založba,...). Podrobneje si bomo pogledali navajanje v skladu z mednarodnimi standardi  ISO 690 za klasične in ISO 690-2 za elektronske vire.
Kdo je AVTOR IN kaj je AVTORSKO DELO
Kaj je avtor in avtorsko delo?
Jezikovna in pojmovna razlaga AVTORSKEGA DELA pravi, da je to izdelek pisnega, vizualnega ali elektronskega značaja na vseh področjih umetnosti, znanstvenega delovanja, v likovnem in arhitekturnem ustvarjanju, na področju glasbe in drugih vsebin delovanja človeka, ki kaže kakršenkoli intelektualen in z njimi povezan fizični napor.
Med avtorska dela sodijo tudi: referati, seminarske naloge, diplomske naloge, magistrske naloge in doktorati ter vse vrste strokovnih prispevkov posameznikov ali soavtorjev, ki so predavana ali tiskana.
Za lažje razumevanje navajanja ali citiranja, predvsem praktične rabe in oblikovanje seminarskih nalog, poglejmo termine še v SSKJ:
 ávtor  -ja m (ā) kdor ustvari umetniško ali znanstveno delo: avtor knjige je znan slovenski pisatelj; v svojem delu obravnava avtor nacionalno vprašanje; anonimni avtor; sodobni avtorji; dramski avtor; avtor razprave, romana; avtor filma, simfonije / avtor članka; avtor radijske oddaje kdor pripravi oddajo // kdor kaj izdela, izumi, zlasti na tehničnem področju: avtor projekta je dal več predlogov; avtor tehničnih izboljšav; avtor urbanističnega načrta / avtor te trditve je prezrl več dejstev.(SSKJ;2011) http://bos.zrc-sazu.si/sskj.html)
 sòávtor  -ja m (ȍ-ā) kdor je skupaj s kom avtor česa: s tem, da je dopisal zadnje dejanje, je postal soavtor drame; soavtor knjige / soavtorji izuma.(SSKJ;2011) http://bos.zrc-sazu.si/sskj.html)

délo  -a s (ẹ́) 1. zavestno uporabljanje telesne ali duševne energije za pridobivanje dobrin.(SSKJ;2011) http://bos.zrc-sazu.si/sskj.html)
Zakon o avtorskih in sorodnih pravicah 
Avtorske pravice so v Evropski uniji urejene z zakoni in mednarodnimi pogodbami. Zakon, ki ureja avtorske pravice na območju Republike Slovenije, je Zakon o avtorskih in sorodnih pravicah.
Ta zakon ureja:
1. pravico avtorjev na njihovih delih s področja književnosti, znanosti in umetnosti (avtorska pravica);
2. pravice izvajalcev, proizvajalcev fonogramov, filmskih producentov, radijskih ali televizijskih (RTV)
organizacij in založnikov (sorodne pravice);
3. individualno in kolektivno uveljavljanje avtorske in sorodnih pravic.
Avtorske pravice se lahko prenašajo le v pisni obliki, s pogodbo.
Kljub zakonski zaščiti avtorskih pravic, lahko avtor da tudi enostransko prostovoljno soglasje za prosto uporabo svojega avtorskega dela. Tovrstno dovoljenje mora biti praviloma dano v pisni obliki, saj je le tako lahko nadaljnji uporabnik avtorskega dela prepričan o svoji pravni varnosti.
Članki v Wikipediji[footnoteRef:2] so zaščiteni z avtorskimi pravicami, razširjanje pa je dovoljeno pod pogoji Dovoljenja GNU za rabo proste dokumentacije. [2:  Wikipedija je prosta enciklopedija, ki jo soustvarjajo sodelavci z vsega sveta. Spletišče je WikiWiki, kar pomeni, da lahko preprosto s klikom na povezavo »uredi«, ki jo najdemo na vseh straneh Wikipedija (z izjemo nekaj zaščitenih strani) vsakdo, skupaj z vami, kadarkoli ureja katerikoli članek.] 

Citat, citiranje, navedba, navajanje besedila:
citát  -a m (ȃ) dobesedna navedba tujega besedila: rad navaja citate; preveriti citat; podkrepiti tekst s citatom; citati iz Cankarja. (SSKJ;2011) http://bos.zrc-sazu.si/sskj.html)
citíranje  -a s (ȋ) glagolnik od citírati: citiranje mnenja znanega znanstvenika / videz znanstvenosti je hotel doseči s citiranjem številnih avtorjev. .(SSKJ;2011) http://bos.zrc-sazu.si/sskj.html)
navédba  -e ž (ẹ̑) glagolnik od navesti: zahtevati navedbo kraja, vsebine // kar se ustno ali pismeno posreduje drugim: potrditi navedbo, navedbe; navedbe so resnične, točne / po njegovih navedbah je bilo drugače ♦ jur. navedbe obtožnice, prič. (SSKJ;2011) http://bos.zrc-sazu.si/sskj.html)

navájanje 1 -a s (ā) glagolnik od navajati1: navajanje dokazov, podatkov / dobesedno navajanje. .(SSKJ;2011) http://bos.zrc-sazu.si/sskj.html)

Zakaj citirati?  
Prevzemanje od drugih avtorjev je pravzaprav nuja vsakega strokovnega in znanstvenega pisanja. Danes si težko zamislimo, da bi neko strokovno ali znanstveno delo lahko nastalo iz nič. Praviloma bomo v svojem delu izhajali iz že doseženih rezultatov in obstoječega znanja na predmetnem področju, torej iz obstoječe literature. 
Obstajata dva temeljna razloga, zakaj je potrebno citirati: 
a)      pravna dolžnost in 
b)      akademska poštenost. 
V prvem primeru govorimo o pravni dolžnosti citiranja, ki je utemeljena v civilnem, kazenskem in avtonomnem pravu. 
Civilnopravna dolžnost citiranja je gotovo najpomembnejša in se navezuje na varstvo tujih avtorskih pravic. Avtor ima na svojih avtorskih delih[footnoteRef:3] avtorsko pravico, ki je sestavljena iz izključnih premoženjskih in nepremoženjskih upravičenj. To med drugim pomeni, da ima avtor pravico do priznanja avtorstva, pravico upreti se skazitvi (in drugim posegom v delo, ki bi lahko okrnili njegovo osebnost), pravico dovoljevati ali prepovedovati uporabo svojega dela ipd. Predelave tujih avtorsko varovanih del so dopustne samo, če avtor to dovoli.(Trampuž, 1997, str.:48) To pomeni, da ni dovoljeno vzeti tujega avtorskega dela in se nanj podpisati, niti vzeti tuje avtorsko delo, ga predelati in objaviti pod lastnim imenom (razen če avtor do dovoli). Za primere kršitev avtorskih pravic ima avtor na voljo vrsto zahtevkov civilnega prava[footnoteRef:4], med drugim tudi odškodninski zahtevek in zahtevek za plačilo civilne kazni. Da pa bi bil sploh mogoč razvoj znanosti, avtorsko pravo ureja tudi t.i. svobodo citiranja, ki jo v slovenskem pravu najdemo v 51. členu Zakona o avtorski in sorodnih pravicah:  [3:  Avtorska dela so individualne intelektualne stvaritve s področja književnosti, znanosti in umetnosti, ki so na kakršenkoli način izražene, če ni s tem zakonom drugače določeno. (I. odstavek 5. člena Zakona o avtorski in sorodnih pravicah).]  [4:  Glej 167. - 171. člen Zakona o avtorski in sorodnih pravicah.] 

 (1) Navajanje odlomkov objavljenega dela ali posamičnih objavljenih del s področij fotografije, likovne umetnosti, arhitekture, uporabne umetnosti, industrijskega oblikovanja in kartografije je prosto, če je to potrebno z namenom ponazoritve, soočenja ali napotitve.(2) V primerih iz prejšnjega odstavka je treba navesti vir in avtorstvo dela, če je navedeno na uporabljenem delu.  
[bookmark: _ftnref6]Svoboda citatov se nanaša samo na avtorskopravno varovana dela. Dela in stvaritve, ki niso avtorskopravno varovana, je mogoče prosto prevzemati in citirati. Avtorskopravno varovana dela je dopustno citirati, če je delo že bilo objavljeno. Naša uporaba tujega dela (citat) ne sme nasprotovati običajni uporabi dela[footnoteRef:5] in citat po obsegu ne sme konkurirati pravici avtorja do izkoriščanja njegovega dela. To pomeni, da mora biti citat bistveno manj obsežen od nosilca citata. In končno, za citiranje ne zadošča katerikoli namen, temveč se zahteva poseben citirni namen (ponazoritev, soočenje ali napotitev). To pomeni, da mora med citiranim delom in delom v katerem se citira obstajati vsebinska povezava.[footnoteRef:6] [5:  Glej 46. člen Zakona o avtorski in sorodnih pravicah.]  [6:  Povzeto po Trampuž v Trampuž et al., op. cit., str. 157 – 160.] 

Dolžnost citiranja izvira tudi iz kazenskega prava, saj je kršitev avtorske pravice opredeljena kot kaznivo dejanje[footnoteRef:7]:  [7:  Glej 158. člen Kazenskega zakonika (Ur. l. RS, št. 63/1994).] 

(1) Kdor s svojim imenom ali z imenom koga drugega objavi,prikaže, izvede ali prenese tuje avtorsko delo ali njegov del,ali dovoli to storiti, se kaznuje z denarno kaznijo ali z zaporom do enega leta.(2) Kdor skazi, okrni ali kako drugače neupravičeno poseže v tuje avtorsko delo, se kaznuje z denarno kaznijo ali z zaporom do šestih mesecev.(3) Pregon se začne na predlog.  
To pomeni, da je lahko neupravičeno uporabljanje delov tujega avtorskega dela tudi kaznivo dejanje. 
Kaj je avtorstvo in avtorska pravica?
ávtorstvo  -a s (ā) dejstvo, resnica, da je kdo avtor česa: težko bo dokazal svoje avtorstvo; dvomljivo avtorstvo / svoje avtorstvo je skrival s psevdonimom / založba si je lastila avtorstvo avtorske pravice.(SSKJ;2011) http://bos.zrc-sazu.si/sskj.html
ávtorski  -a -o prid. (ā) nanašajoč se na avtorje: avtorske korekture; objava avtorskega dela / avtorski honorar; avtorska pogodba / avtorska agencija ustanova, ki se ukvarja z zastopanjem in posredovanjem avtorskih pravic ♦ biblio. avtorsko kazalo kazalo, urejeno po imenih avtorjev; jur. avtorske pravice po mednarodnih predpisih določeno avtorjevo lastništvo pravic; avtorsko pravo pravo, ki ureja pravice avtorjev; tisk. avtorska pola enota za merjenje obsega avtorskega dela zaradi obračuna honorarja, trideset tisoč grafičnih znakov; zal. avtorski izvodi izvodi, ki jih dobi avtor ob izidu svojega dela zastonjn .(SSKJ;2011) http://bos.zrc-sazu.si/sskj.html

 pravíca  -e ž (í) 1. kar je v skladu s človekovimi, družbenimi predstavami, pravili o (moralnih) vrednotah..(SSKJ;2011) http://bos.zrc-sazu.si/sskj.html





[bookmark: _Toc308685648]ISO STANDARDI za NAVAJANJE TISKANIH IN ELEKTRONSKIH VIROV

Standard je dokument, navaja splošna in večkratna pravila, navodila ali značilnosti proizvodov, storitev ali z njimi povezanih procesov in proizvodnih postopkov in katerega upoštevanje ni obvezno.
[bookmark: _Toc308685649]DOBESEDNO NAVAJANJE in PRIMERI
"S citati je treba biti previden. Kaj  hitro se namreč zgodi, da se med preštevilnimi citati izgubi lastna misel. Suženjska odvisnost od tuje strokovne avtoritete in skrivanje za njen hrbet ne spada med kvalitetne lastnosti strokovnega pisanja." (Hladnik, 2002, str.206).
Dobesedno navajanje oz. citiranje pomeni do črke enako prepisati ali povedati besedilo, kot je bilo objavljeno. Tak stavek ali besedilo napišemo v navednicah ter zraven v oklepaju napišemo še priimek avtorja, letnico izida, stran.
[bookmark: _Toc308685650]Primer:
Kakšno mnenje pa ima o Evropi Oriana Fallaci? »O kakšni Evropi? Evrope ni več. Obstaja Evrabija. Kaj pojmujete kot Evropo? Tako imenovano Evropsko unijo, ki v svoji smešni in prevarantski ustavi pušča ob strani  in torej zanika naše krščanske korenine, naše bistvo?« (Fallaci, 2005, str. 141).

Ostale podatke o naslovu, založniku pa navedemo na koncu, med vire. Dobesedno citiramo kar je novo in pomembno. Citati naj bodo čim krajši, lahko jih skrajšamo tako, da nepomemben del izpustimo, manjkajoči del pa nadomestimo z oglatim oklepajem in tremi pikami [...]
[bookmark: _Toc308685651]Primer:
''Energetika je gospodarska dejavnost, ki oskrbuje gospodarstvo in prebivalstvo z energijo. […] Na svetu največ energije pridobimo iz neobnovljivih energijskih virov, od katerih smo zelo odvisni in jih bo nekoč zmanjkalo.'' (Likar, 2006, str. 53)
[bookmark: _Toc308685652]POVZEMANJE MISLI
Če povzemamo misli moramo ravno tako navesti takoj kje smo jih dobili, povzemanje misli ne pišemo v navednicah!!
[bookmark: _Toc308685653]Primer:
Oriana Fallaci ima svoje mnenje o Evropi, ki ji pravi kar Evrabija. Sprašuje nas ali Evropska unija, v svoji ustavi pušča ob strani krščanske vrednote (Fallaci, 2005, str. 141).
[bookmark: _Toc308685654]SEZNAM VIROV
Na koncu naloge imamo zadnje poglavje, kjer navedemo vse uporabljene vire. Poglavje naslovimo Viri in ga oštevilčimo. Vire navajamo po abecednem redu prve polnopomenske besede. Ponavadi je to priimek avtorja, pri anonimnih naslovih pa prva beseda iz naslova. Členi (v tujih jezikih “the”, “der”) niso  polnopomenske beside, zato v takih primerih razvrščamo po naslednji besedi.
Če imamo pri istem avtorju več del, najprej razvrstimo tista, pri katerih je edini avtor (po letih izida od najstarejšega do najnovejšega),  potem pa razvrstimo dela, ki imajo več avtorjev in sicer po abecedi drugega (oziroma naslednjih avtorjev).
Navedenih virov ne razvrščamo po vrstah, ne sestavljamo posebej seznama virov –člankov, knjig, …posebej navedemo samo seznam virov slik

[bookmark: _Toc308685655]1.KLASIČNI VIRI

Podatke za navajanje pobiramo iz naslovne strani, ne iz ovoja.     Naslovna stran:

16

	
Patrick Sűskind
Parfum

Zgodba o morilcu

2003

      


Ovoj:

[image: Knjiga_Parfum]

[bookmark: _Toc308685656]1.1.NAVAJANJE MONOGRAFIJ

	Priimek, I. Naslov: podnaslov. Izdaja. Kraj: založba, letnica. (Zbirka, štetje v zbirki).ISBN.



Avtorja navedemo s priimkom, vejico ter začetnico imena.  Nato v ležečem tisku napišemo naslov in podnaslov dela. Med naslovom in podnaslovom je dvopičje. Za piko navedemo kraj založbe, za dvopičjem založbo, nato vejico in leto izida. Če imamo zbirko za piko navedemo v oklepaju zbirko in štetje v zbirki. Na koncu še ISBN.
ISBN (International Standard Book Number)
Kaj je ISBN? 
Sistem ISBN (International Standard Book Number) je mednarodni sistem številčenja publikacij z namenom enkratne in nezamenljive identifikacije vsakega naslova posebej v mednarodni izmenjavi podatkov.
Kako je sestavljen ISBN? 

13-mestno oznako ISBN sestavljajajo:


ISBN 978-961-6604- 96-3


· predpona 978 
· oznaka nacionalnega, geografskega ali jezikovnega področja; 
· oznaka založnika – dolžina je odvisna od založniških načrtov; 
· oznaka enote – dolžina je odvisna od založniških načrtov; 
· kontrolna številka – enomestno število. 

Kdo dodeljuje ISBN? 
ISBN v Sloveniji določa Slovenska agencija za ISBN, ki deluje v okviru Narodne in univerzitetne knjižnice v Ljubljani. Agencija bo delovala in dodeljevala založniške predpone (številke založnikov) na podlagi vrnjenega vprašalnika.
1.1.1. Monografija enega avtorja
[bookmark: _Toc308685657]Primer:
Makine, A. Francoski testament. 2.izd.Maribor: Litera, 
             2009. (Babilon). ISBN 978-961-6604- 96-3.
[bookmark: _Toc308685658]Primer:
Potočnik, D. Zgodovinske okoliščine delovanja generala Rudolfa Maistra  na Štajerskem, 
Koroškem in v  Prekmurju. 1.   izd., 1. natis. Ljubljana: Koščak, 2008. ISBN 979-961-92252-7-1.
[bookmark: _Toc308685659]Primer:
Shakespeare, W. Hamlet. Prevedel O. Župančič. Ljubljana: Mladinska knjiga, 1973.  Knjižnica Kondor, 5.

1.1.2.Monografije dveh ali treh avtorjev
[bookmark: _Toc308685660]Primera:
Zajc-Berzelak, K. in Velikonja I. Govorica jezika 1: slovenščina za 1. letnik gimnazij. 1.izd. Ljubljana: Modrijan, 2007
Križnar F. in Pinter T. Sto slovenskih glasbenikov. Ljubljana: Prešernova družba, 2002. Sto slovenskih, 23. ISBN 961-6261-61-2.

· [bookmark: _Toc308685661]Primer za tri avtorje
McFerrin, G., Roberts J. in Evens, F. The basics of Philosophy. Oxford: Press, 2008.

1.1.3. Monografije več kot treh avtorjev
[bookmark: _Toc308685662]Primer
Pavlič, G. idr. Od piramid do kaosa: matematika za 2. letnik tehniških in drugih strokovnih šol. 3. izd. Ljubljana: Modrijan, 2003. ISBN 961-6357-29-8.
In če avtor ni naveden?
Če glavni avtor ni naveden, pišemo na prvo mesto naslov publikacije in avtorstvo izpustimo.
[bookmark: _Toc308685663]Primer:
Janez Vajkard Valvasor Slovencem in Evropi. Ljubljana: Narodna galerija, 1989

[bookmark: _Toc308685664]1.2. NAVAJANJE ČLANKOV, OBJAVLJENIH V SERIJSKIH PUBLIKACIJAH

	Priimek, I. Naslov članka: podnaslov članka. Naslov serijske publikacije: podnaslov serijske publikacije, letnica izida, letnik, številka, strani.


Ležeče ali podčrtano pišemo ime serijske publikacije ne članka.
[bookmark: _Toc308685665]Primer:
Tratnik, P. Možnosti sodobne estetike. Sodobnost, 2008,let. 72, št. 4, str. 515-526. 
Maher, I. Zimski Kras. Gea, 2007, letn. 17, št. 1, str. 40-41.

[bookmark: _Toc308685666]1.3. ČLANKI, OBJAVLJENI V ZBORNIKIH

	Priimek, I. Naslov članka: podnaslov članka. V: naslov zbornika, letnica izida, str.



Za avtorjem in naslovom sledi V:, kar na pove, da gre za zbornik!
[bookmark: _Toc308685667]Primer:
Barle, A. Usposabljanje učiteljev mentorjev za raziskovalno dejavnost v osnovni šoli. V: 
Zbornik povzetkov raziskovalnih nalog XXX. Srečanja mladih raziskovalcevSlovenije, 1996, str. 33-38. ISBN 961-90281-8-X.

[bookmark: _Toc308685668]1.4. ANONIMNI ČLANKI V ENCIKLOPEDIJAH, LEKSIKONIH, SLOVARJIH,…

	Naslov publikacije: podnaslov. Kraj: Založba, leto izd., str.



Slovar simbolov. Ljubljana: Mladinska knjiga, 1995, str. 255
Enciklopedija Slovenije: 5: Kari-Krei. Ljubljana: Mladinska knjiga, 1991, str. 175.
[bookmark: _Toc308685669]2. NETISKANI VIRI
Ločimo dve skupini:
· Nespremenljivi viri

· Spremenljivi viri

[bookmark: _Toc308685670]2.1. NESPREMENLJIVI VIRI
· FILMI
· VIDEOPOSNETKI
· GLASBENI POSNETKI
· CD-ROM
· ZASEBNA KOMUNIKACIJA

NAVAJANJE NESPREMENLJIVIH VIROV
Za ta gradiva je značilno, da vrsto medija navedemo v oglatem oklepaju (odvisno od standarda, različni standardi predvidevajo različne vrste oklepajev). Vrsto medija vedno pišemo z veliko začetnico!!
	Priimek, I. Naslov [Vrsta medija]. Kraj izdaje: Založnik, leto izida.



[bookmark: _Toc308685671]Primer:
Manu Chao. Proxima Estación Esperanza [Zgoščenka]. Virgin records, 2001

[bookmark: _Toc308685672]2.2. SPREMENLJIVI VIRI

Pri spremenljivih virih je pomemben DATUM CITIRANJA, saj se tovrstni mediji hitro spreminjajo. Pogosto pri teh virih ne moremo najti založbe, kraja založbe, zato samo pri teh virih ne pišemo [S.l.] in [S.n.]
Kateri so spremenljivi viri?
SPREMENLJIVI VIRI
· TELEVIZIJSKI ALI RADIJSKI POSNETEK
· ELEKTRONSKI VIRI (viri na svetovnem spletu)

[bookmark: _Toc308685673]Elektronski viri
Avtor. Naslov dokumenta. Vrsta medija. Izdaja. Kraj izdaje. Založnik. Datum izdaje. Datum zadnjega
popravljanja. Datum citiranja (obvezno za dokumente online). Zbirka. Dostopnost (obvezno za
dokumente online). Standardna številka.

Elektronske monografije, podatkovne baze in računalniški programi kot celotni dokumenti
Avtor. Naslov. Vrsta medija. Izdaja. Kraj izdaje. Založnik. Datum izdaje. Datum zadnjega popravljanja.
Datum citiranja (obvezno za dokumente online). Zbirka. Dostopnost (obvezno za dokumente online).
Standardna številka.

[bookmark: _Toc308685674]Primeri:
Austen, J. Emma (online).(Tunbridge Wells UK): Data Text Publishing. (citirano 23. 09.1998).
Dostopno na naslovu: http://www.bibliomania.com/Fiction/Austen/Emma/index.html .

Prešeren, F. Izbrana poezija dr. Franceta Prešerna (online). 1996. (citirano 05. 10. 1998). Dostopno
na naslovu: http://www.educa.fmf.uni-lj.si/izodel/ponudba/1996 /preseren/

Deli elektronskih monografij, podatkovnih baz in računalniških programov
Avtor. Naslov. Vrsta medija. Izdaja. Kraj izdaje. Založnik. Datum izdaje. Datum zadnjega popravljanja.
Datum citiranja (obvezno za dokumente online). Poglavje ali enakovredna oznaka (dela). Naslov
posameznega dela. Dostopnost (obvezno za dokumente online). Standardna številka.
[bookmark: _Toc308685675]Primer:
Austen, J. Emma (online). (Tunbridge Wells UK): Data Text Publishing. (citirano 23. 09. 1998).
Chapter VII. Dostopno na naslovu: http://www.bibliomania.com /Fiction/Austen/Emma/index.html.

Prispevki k elektronskim monografijam, podatkovnim bazam ali računalniškim programom
Avtor (prispevka). Naslov (prispevka). Avtor (dokumenta na gostitelju). Naslov (dokumenta na
gostitelju). Vrsta medija. Izdaja. Kraj izdaje. Založnik. Datum izdaje. Datum zadnjega popravljanja.
Datum citiranja (obvezno za dokumente online). Lokacija znotraj dokumenta na gostitelju. Dostopnost
(obvezno za dokumente online). Standardna številka.

[bookmark: _Toc308685676]Primer:
Zgodovina mila. V: Pufič, T. et al.: Pralna sredstva (CD ROM). 1997. Ljubljana, UMI.
(Primer nepodpisanega prispevka z naslovom Zgodovina mila.)

Elektronske revije
- članki in drugi prispevki
Avtor (prispevka). Naslov (prispevka). Naslov periodike. Vrsta medija. Izdaja. Številka. Datum
zadnjega popravljanja. Datum citiranja (obvezno za online dokumente). Lokacija znotraj dokumenta na
gostitelju. Dostopnost (obvezno za dokumente online). Standardna številka.

[bookmark: _Toc308685677]Primera:
Jenko, M. Veliko vprašanj, malo odgovorov. Delo (online). Ljubljana, Delo, 7.10.1998. (Citirano 7. 10.1998) Dostopno na naslovu: http://www.delo.si.

Gach, G.: The Internet for Journaliste: The Fourth Estate in Cyberspace . Computer 􁪽 Mediated
Communication Magazine (online). 1994, vol. 1, no. 6 (citirano 1998-09-23), pp. 1-7. Dostopno na
naslovu: www.december.com/cmc/mag/1994/oct/estated. 4html.

Elektronske konference in elektronska sporočila
- celoten sistem elektronskih sporočil
Naslov. Vrsta medija. Kraj izdaje. Založnik. Datum izdaje. Datum citiranja. Dostopnost.

[bookmark: _Toc308685678]Primer:
Federal Depository Library Program Files(/GO Depository) (online)Washington, D. C.: Government
Printing Office (citirano 15. 02. 1995). Dostopno na naslovu: telnet://federal.bbs.gpo.gov.

- elektronska sporočila
Avtor (sporočila). Naslov (sporočila). Naslov (sistema sporočil na gostitelju). Vrsta medija. Kraj izdaje.
Založnik. Datum izdaje. Datum citiranja. Lokacija znotraj sistema sporočil na gostitelju. Dostopnost
(razen za osebna in neobjavljena sporočila).

[bookmark: _Toc308685679]Primer:
Skulj, I. RE: Prošnja za gradivo. (elektronska pošta). Sporočilo za: knjižnico Pef. 17. 5. 2006
(citirano19. 9. 2006). Osebno sporočilo.

WIKIPEDIJA in AVTORSKE PRAVICE
Wikipedia fundation ne drži nikakršnih avtorskih pravic nad članki/fotografijami/skicami objavljenimi na wikipediji. Če bi želeli npr. repruducirati vsebino, ki jo najdete na wikipediji lahko to storite, brez da za dovoljenje kontaktirate Wikipedijo, edina zahetva je da so kakršnikoli derivati Wikipedijinih del objavleni pod GNU Free documentacion license. Ta princip je znan kot copyleft(besedna igra na copyright, kjer gre v praksi za nasproten pol copyrightu)
Pod črto Wikipedijina vsebina je lahko distributirana, kopirana ter modificirana pod pogojem, da nova verzija omogoča enake svoboščine drugim ter priznava avtorje originalnega članka(direktna povezava do originalnega članka).
S tem ko objavljaš na Wikipediji, se avtomatsko strinjaš, da je tvoj tekst objavljen pod GFDL, ter moraš imeti pravice do objave materiala, oz si povzel material z vira, ki je prav tako pod GFDL licenco.
Objavljanje tujih zaščitenih člankov je nekako »gray area«, lahko sicer objavljaš tuja dela pod »fair use« doktrino, ki omogoča oddajanje zaščitenega materiala, tako objavljena vsebina se mora skladati z pravnim fair use testom v USA. Uporaba takšnih zadev je dovoljena le v primeru, ko ne moreš dobiti/najti virov oziroma gre za neke zelo specifične zadeve. Dovoljeno pa je tudi objavljanje tujih tekstov v primeru, da pridobiš avtorjevo dovoljenje, vendar v tem primeru je treba na to nekako nakazati oz. sporočiti. (Wikipedija o wikipediji, 2011) http://sl.wikipedia.org/wiki/Wikipedija:O_Wikipediji
GOOGLE in AVTORSKE PRAVICE
Google ne dovoljuje kršitve pravic intelektualne lastnine v svojih storitvah. Če bo Google ustrezno obveščen, da vsebina krši avtorske pravice druge osebe, bo odstranil vsebino v skladu z Googlovim postopkom DMCA (http://www.google.com/dmca.html). Google si pridržuje pravico, da kadar koli brez predhodnega obvestila in po lastni presoji odstrani kakršno koli vsebino, onemogoči vašo možnost skupne rabe ali nalaganja vsebine v storitvi oziroma ukine vaš dostop do storitve, če (a) nalagate vsebino ali dajete v skupno rabo vsebino, ki krši te pogoje storitve, ali (b) je v ustreznih okoliščinah ugotovljeno, da ste večkratni kršitelj. 
Google si pridržuje pravico, da se po lastni presoji odloči, ali vaše ravnanje ni primerno in ali je skladno s temi pogoji storitve, in sicer za kršitve, ki niso kršitve avtorskih pravic, na primer pornografija, nespodobno ali obrekljivo gradivo ali prekomerna dolžina, a ne omejeno nanje. Google lahko zaradi takega neprimernega ravnanja, ki krši pogoje storitve, kadar koli brez predhodnega obvesti in po lastni presoji ukine vaš dostop ter odstrani katero koli dvomljivo vsebino. (Google in avtorske pravice, 2011) http://www.google.com/google-d-s/intl/sl/addlterms.html
[bookmark: _Toc308685680]3. OBLIKOVANJE PISNIH NALOG
Vsako pisno delo ima svojo zgradbo. Z zgradbo razumemo organiziranost, razporeditev in medsebojno povezanost vseh prvin pisnega dela.
Bistvene prvine pisnega dela so:
NASLOV
Naslov dela mora biti jasen, kratek, natančen in izviren.
KAZALO
Kazalo je načrt dela in prikazuje njegovo sestavo oziroma zaporedje obravnave teme. Obsega vse naslove poglavij in podpoglavij, tako kot so navedeni v besedilu.
UVOD
V tem delu naloge podamo kratek pregled vsebine ali izvleček dela. Sem ne sodijo podrobnosti, številke, naštevanja. 
V njem opredelimo namen naloge in opišemo postopke dela. Podrobno predstavimo problem in spodbude, ki so nas privedle do raziskave izbrane teme. Uvod mora biti kratek, strnjen in jasen. Obsega največ eno stran.
OSNOVNO BESEDILO ali JEDRO
To je osrednji najvažnejši in najobsežnejši del seminarske naloge. V njem podrobno razvijamo, razlagamo in obdelujemo temo. Pri tem smo samostojni in objektivni.
ZAKLJUČEK
Zaključek ali sklep je sistematična, natančna in strnjena sinteza spoznanj, dejstev in ugotovitev jedra seminarske naloge, zato v njem ne navajamo novih podatkov, dokazov, informacij in predlogov. Sklep mora biti povsem vaš, torej avtorski.
SEZNAM LITERATURE

Tehnična navodila:
Številčenje strani:
· naslovna stran seminarske naloge ni oštevilčena;
· številčenje se začne pri kazalu.
Številčenje poglavij in podpoglavij:
Naslovi poglavij in podpoglavij naj bodo poudarjeni, sistem številčenja naj bo poenoten in hierarhično razdeljen npr.:
	
	ŠTEVILČENJE
	VELIKOST ČRK

	POGLAVJE
	1
	VELIKE, 14

	   podpoglavje
	1.1
	male, 12

	      podpoglavje
	1.1.1
	male

	POGLAVJE
	2
	VELIKE, 14

	   podpoglavje
	2.2
	male, 12

	      podpoglavje
	2.2.2
	male




Oblikovanje besedila:
· uporabljamo proporcionalno obliko pisave (Times New Roman);
· razmik med vrsticami naj bo 1,5;
· razmik med odstavki bo ena prazna vrstica, med poglavji in podpoglavji pa dve prazni vrstici;
· vsako novo poglavje začnete pisati na novo stran;
· celotno besedilo mora imeti poravnan levi in desni rob;
· [bookmark: _GoBack]robovi naj bodo: levo 3cm; desno 2,5cm; zgoraj 2,5cm; spodaj 3,5cm.
3. VIRI

Hladnik M. Praktični spisovnik ali Šola strokovnega ubesedovanja: vademekumza študente slovenske književnosti, zlasti za predmet Uvod v študij slovenske književnosti. Ljubljana: Filozofska fakulteta, Oddelek za slovanske jezike in književnosti, 2002. ISBN 961-237-002-8.
Informacijsko opismenjevanje: priročnik za delo z informacijskimi viri. 1. natis. Ljubljana: Zavod Republike Slovenije za šolstvo, 2004. ISBN 961-234-487-6.
International standard SIST ISO 690: documentation – bibliographic references-content, form and structure. Geneve: Organisation for standardization, 1987.
International standard SIST ISO 690-2: information and documentation – bibliographic  references – part 2: electronic documents or parts theoreof. 1st ed. Geneve: International Organization for Standarnisation, 1987.
Marinko, D., Osvald M. in Zwitter S. Delovni zvezek za interdisciplinarne dejavnosti: navodila za izdelavo seminarskih nalog . Ljubljana: Raziskovalna enota Gimnazije Bežigrad, 2006. ISBN 978-961-6481-15-1.
Slovar slovenskega knjižnega jezika. Ljubljana: Državna založba Slovenije, 1994. ISBN 86 341 1111 3.
Trampuž et al., Zakon o avtorski in sorodnih pravicah s komentarjem, Gospodarski vestnik, Ljubljana 1997, str. 48.

